સારાંશ માટે દસ્તાવેજ: પ્રતીકાત્મક તસવીર

ગુજરાતના મુખ્યમંત્રી વિજય રૂપાણીએ મંગળવાર (25 ડિસેમ્બર 2018)ના રોજ દાવો કર્યો હતો કે દેશનાં અન્ય રાજ્યોની સરખામણીએ ગુજરાતના મુસ્લિમો સારી રીતે જીવે છે.

વિજય રુપાણીએ આ દાવો સચ્ચર સમિતિના રિપોર્ટનો હવાલો આપીને કર્યો હતો કે જેમાં દેશભરના મુસ્લિમોની સામાજિક, આર્થિક અને શૈક્ષણિક સ્થિતિની તપાસ કરવામાં આવી હતી. 

અમે સચ્ચર સમિતિનો વર્ષ 2006નો રિપોર્ટ જોયો અને એ જાણવા પ્રયાસ કર્યું કે અન્ય રાજ્યોની સરખામણીએ ગુજરાતમાં ખરેખર મુસ્લિમોની સ્થિતિ કેવી છે.

શિક્ષણ ક્ષેત્રે ગુજરાતના મુસ્લિમોની સ્થિતિ

અમદાવાદના રિવર ફ્રન્ટ ખાતે ઇબાદત કરતાં મહિલા.

વર્ષ 2001ની વસતી ગણતરી અનુસાર (વર્ષ 2006નો સચ્ચર સમિતિનો રિપોર્ટ તેના પર આધારિત છે) ભારતમાં મુસ્લિમોનો સાક્ષરતા દર 59.1 ટકા હતો, જ્યારે દેશનો સરેરાશ સાક્ષરતા દર 65.1 ટકા હતો. 

2011ની વસતી ગણતરીના આંકડા અનુસાર તો મુસ્લિમોની સાક્ષરતાનો દર વધારે ઉપર પહોંચી ગયો હતો. આ આંકડા અનુસાર મુસ્લિમ સાક્ષરતા દર 81 ટકા અને હિંદુ સાક્ષરતા દર 77 ટકા હતો. 

તમે આ વાંચ્યું કે નહીં?

ગુજરાતમાં કુલ સાક્ષરતા દર 69 ટકા હતો જેમાં મુસ્લિમોનો સાક્ષરતા દર 73.5 ટકા હતો જે હિંદુઓ કરતાં 4 ટકા વધારે હતો.

પરંતુ એવું નથી કે મુસ્લિમોનો સાક્ષરતા દર માત્ર ગુજરાતમાં જ વધારે હતો. કેરળમાં મુસ્લિમોનો સાક્ષરતા દર 89.4 ટકા હતો, તામિલનાડુમાં 82.9 ટકા અને છત્તીસગઢમાં 83 ટકા હતો. 

7-16 વર્ષના બાળકો કે જેઓ સ્કૂલે જાય છે, તેમાં પણ કેરળ અને તામિલનાડુના મુસ્લિમ બાળકો આગળ છે. કેરળ અને તામિલનાડુના મુસ્લિમ બાળકો સરેરાશ 5.50 વર્ષ સ્કૂલમાં વિતાવે છે. 

જ્યારે ગુજરાતમાં આ આંકડો 4.29 વર્ષનો છે, જે દેશના સરેરાશ એટલે કે 3.96 વર્ષ કરતાં વધારે છે.

ગુજરાતમાં મદ્રેસામાં જતાં બાળકોનો આંકડો સમગ્ર ભારતમાં ઓછો હતો. સૌથી વધારે 25 ટકા બાળકો ઉત્તર પ્રદેશમાં મદ્રેસામાં જાય છે.

જ્યારે એ જાણવાનો પ્રયાસ કર્યો કે કેટલા ટકા મુસ્લિમ બાળકો મેટ્રિક પાસ કરે છે, તેમાં પણ ગુજરાતનું સ્થાન ઉપર ન મળ્યું.

સચ્ચર સમિતિના રિપોર્ટના આધારે જ દેશના સરેરાશ આંકડા સામે ગુજરાતનું પ્રદર્શન સારું છે. પણ એટલું સારું પણ નથી કે તે ટોપ પર હોય. દેશનું સરેરાશ 23.9 ટકા છે.

ગુજરાતમાં 26.1 ટકા મુસ્લિમ વસતીએ 10માની પરીક્ષા પાસ કરી છે. જ્યારે સૌથી વધારે આંધ્ર પ્રદેશમાં 40 ટકા અને સૌથી ઓછા પશ્ચિમ બંગાળમાં 11.9 ટકા લોકોએ 10મા ધોરણ સુધી ભણ્યા છે. 

રોજગારીની...\nદસ્તાવેજની સમાન ભાષામાં સારાંશ:
શું ગુજરાતના મુસ્લિમોની પરિસ્થિતિ અન્ય રાજ્યોના મુસ્લિમો કરતાં સારી છે?